Návrh

ZÁKON

z ........................ 2013,

ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov

	Národná rada Slovenskej republiky sa uzniesla na tomto zákone:

Čl. I

     Zákon Národnej rady Slovenskej republiky č. 18/1996 Z. z. o cenách v znení zákona 
č. 196/2000 Z. z., zákona č. 276/2001 Z. z., zákona č. 436/2002 Z. z., zákona 
č. 465/2002 Z. z., zákona č. 520/2003 Z. z., zákona č. 523/2004 Z. z., zákona č. 68/2005 Z. z., zákona č. 117/2006 Z. z., zákona č. 659/2007 Z. z., zákona č. 382/2008 Z. z., zákona 
č. 488/2009 Z. z., zákona č. 513/2009 Z. z. a zákona č. 260/2011 Z. z. sa mení a dopĺňa takto:

1.	V § 1 ods. 3 sa slová „cestovné a osobitné cestovné za dopravné služby vykonávané na základe zmluvy o službách vo verejnom záujme v pravidelnej autobusovej doprave“ nahrádzajú slovami „základné cestovné a cestovné vybraných skupín cestujúcich za dopravné služby vykonávané na základe zmluvy o službách vo verejnom záujme v pravidelnej autobusovej doprave,“.

V poznámke pod čiarou k odkazu 1 sa citácia „zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov“ nahrádza citáciou „zákon č. 56/2012 Z. z. o cestnej doprave v znení neskorších predpisov“.
 
2.	V § 4a ods. 1 sa slovo „e)“ nahrádza slovom „f)“.

3.	 V § 7 uvádzacej vete a  § 11 ods. 1 sa slovo „c)“ nahrádza slovom „d)“.

4.	V § 11 ods. 3 sa slová „ods. 5“ nahrádzajú slovami „ods. 6“ a druhá veta znie: „Rozhodnutia vyšších územných celkov sa uverejňujú na ich webových sídlach.“.

5.	V § 13 ods. 1 sa na konci pripájajú tieto vety:
„Podnikateľ, ktorý predáva tovar, na ktorý sa nevzťahuje regulácia cien, nemá povinnosť podľa prvej vety, ak je
a) mikro účtovnou jednotkou podľa osobitného predpisu10b) alebo
b) fyzickou osobou účtujúcou v sústave jednoduchého účtovníctva,10c) ktorá
1. ku dňu, ku ktorému sa zostavuje účtovná závierka a za bezprostredne predchádzajúce účtovné obdobie neprekročila dve z týchto troch podmienok:
	1a. celková suma majetku nepresiahla 350 000 eur, pričom celkovou sumou 	majetku sa rozumie suma zistená z výkazu o majetku a záväzkoch,10d)
	1b. obrat nepresiahol 700 000 eur, pričom obratom sa rozumejú príjmy z predaja 	tovaru a služieb,
	1c. priemerný prepočítaný počet zamestnancov počas účtovného obdobia 	nepresiahol 10 alebo
2. dve z veľkostných podmienok podľa prvého bodu prekročila len v jednom z dvoch po sebe idúcich účtovných období, pričom v prvom z týchto dvoch účtovných období spĺňala dve z veľkostných podmienok podľa prvého bodu.“.

Poznámky pod čiarou k odkazom 10b až 10d znejú:
„10b) § 2 ods. 5 zákona č. 431/2002 Z. z. o účtovníctve v znení zákona č. .../2013 Z. z.
10c) § 9 ods. 2 písm. b) zákona č. 431/2002 Z. z.
10d) § 17 ods. 4 písm. b) zákona č. 431/2002 Z. z.“. 

6.	V § 18 ods. 5 prvej vete sa slová „c), f) a g)“ nahrádzajú slovami „d), g) a h)“ a v druhej vete sa slová „d) a e)“ nahrádzajú slovami „e) a f)“.

7.	V § 19 ods. 1 sa za slovo „ministerstvo“ vkladá čiarka a slová „Ministerstvo zdravotníctva Slovenskej republiky, Ministerstvo životného prostredia Slovenskej republiky“.           

8.	V § 20 ods. 1 sa za písmeno b) vkladá nové písmeno c), ktoré znie:
„c) Ministerstvo životného prostredia Slovenskej republiky,“.

Doterajšie písmená c) až g) sa označujú ako písmená d) až h).

9.	V § 20 sa za odsek 3 vkladá nový odsek 4, ktorý znie:
„(4) Ministerstvo životného prostredia Slovenskej republiky vykonáva pôsobnosť podľa odseku 2 písm. b) až h) v oblasti ceny podzemnej vody určenej na prepravu alebo prevod cez hranice Slovenskej republiky podľa osobitného predpisu.19b)“.

Doterajšie odseky 4 až 7 sa označujú ako odseky 5 až 8.

Poznámka pod čiarou k odkazu 19b znie:
„19b) Zákon č. 364/2004 Z. z. o vodách a o zmene zákona Slovenskej národnej rady 
č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.“.

10.	V § 20 ods. 7 sa číslo „5“ nahrádza číslom „6“.

11.	Za § 23f sa vkladá § 23g, ktorý vrátane nadpisu znie:

„§ 23g
Prechodné ustanovenie k úpravám účinným od 1. januára 2014

	Cenové kontrolné orgány vykonávajú od 1. januára 2014 cenovú kontrolu v rozsahu kompetencií ustanovených v § 20 ods. 3 až 8 a podľa § 11 ods. 2  aj za obdobie pred 
1. januárom 2014.“.

Čl. II

	Tento zákon nadobúda účinnosť 1. januára 2014.